Številka: 35409-188/2022-2550-6

Datum: 23. 5. 2022

Ministrstvo za okolje in prostor izdaja na podlagi 38.a člena Zakona o državni upravi (Uradni list RS, št. 113/05-ZDU-1-UPB4, 126/07-ZUP-E, 48/09,8/10-ZUP-G, 8/12-ZVRS-F, 21/12, 47/13, 12/14 in 90/14), 40. in 301. člena Zakona o varstvu okolja (Uradni list RS, št. 39/2006-ZVO-1-UPB1, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/80, 108/09, 48/12, 57/12, 92/13, 56/15, 102/15, 30/16, 61/17-GZ, 21/18 – ZNOrg, 84/18-ZIURKOE, 158/20 in 44/22 – ZVO-2), 110. in 119. člena Zakona o urejanju prostora (ZUreP-2) (Uradni list RS, št. 61/17, 199/21 - ZUreP-3 in 20/22 – odl. US), prvega odstavka 101. a člena Zakona o ohranjanju narave (Uradni list RS, št. 96/04-ZON-UPB2, 61/06-ZDru-1, 8/10 ZSKZ-B, 46/14, 21/18-ZNOrg, 31/18 in 82/20) in 145. člena Zakona o splošnem upravnem postopku (Uradni list RS, št. 24/06-ZUP-UPB2, 105/06-ZUS-1, 126/07, 65/08, 8/10, 82/13 in 175/20 – ZIUOPDVE) v upravni zadevi določitve planov, za katere je treba izvesti postopek celovite presoje njihovih vplivov na okolje, za Spremembe in dopolnitve občinskega podrobnega prostorskega načrta za gradnjo skladiščno upravnega prostora in čistilne naprave ob industrijski coni naselja Ruše (id. št. 2793), pripravljavcu plana, Občini Ruše, Trg vstaje 11, 2342 Ruše, ki ga zastopa podjetje ZUM, urbanizem, planiranje, projektiranje d.o.o., Grajska cesta 7, 2000 Maribor, naslednjo

# ODLOČBO

1. V postopku priprave Sprememb in dopolnitev občinskega podrobnega prostorskega načrta za gradnjo skladiščno upravnega prostora in čistilne naprave ob industrijski coni naselja Ruše ni treba izvesti celovite presoje vplivov na okolje.
2. V postopku priprave Sprememb in dopolnitev občinskega podrobnega prostorskega načrta za gradnjo skladiščno upravnega prostora in čistilne naprave ob industrijski coni naselja Ruše ni treba izvesti presoje sprejemljivosti vplivov izvedbe plana v naravo na varovana območja.
3. V tem postopku ni bilo stroškov.

# Obrazložitev

Pripravljavec plana, Občina Ruše, Trg vstaje 11, 2342 Ruše, ki ga zastopa podjetje ZUM, urbanizem, planiranje, projektiranje d.o.o., Grajska cesta 7, 2000 Maribor, je na Ministrstvo za okolje in prostor (v nadaljnjem besedilu Ministrstvo) podal vlogo, št. Sl.-16/21036/2022-III, z dne 30. 3. 2022, prejeto dne 30. 3. 2022, za izdajo odločitve o obveznosti izvedbe celovite presoje vplivov na okolje za Spremembe in dopolnitve občinskega podrobnega prostorskega načrta za gradnjo skladiščno upravnega prostora in čistilne naprave ob industrijski coni naselja Ruše, (v nadaljnjem besedilu SD OPPN).

Na spletni strani [Občine Ruše](https://www.ruse.si/objava/580870) je bilo dostopno naslednje gradivo:

* Sklep o začetku priprave sprememb in dopolnitev občinskega podrobnega prostorskega načrta za gradnjo skladiščno upravnega prostora in čistilne naprave ob industrijski coni naselja Ruše, št. 3505-0002/2021-6, z dne 14. 1. 2022;
* Spremembe in dopolnitve Občinskega podrobnega prostorskega načrta za gradnjo skladiščno upravnega prostora in čistilne naprave ob industrijski coni naselja Ruše v Občini Ruše (ZUM d.o.o., št. naloge : 21036, januar 2022);
* Pooblastilo, št. 3505-2/2021-11, z dne 18. 1. 2022;
* Mnenje Ministrstva za kulturo, št. 35012-46/2022/4;
* Mnenje Ministrstva za zdravje s prilogo št. 354-26/2022-2 (256);
* Mnenje Zavoda RS za varstvo narave, št. 3563-0025/2022-2;
* Mnenje Zavoda za gozdove Slovenije, št. 350-7/2022-2;
* Mnenje Ministrstva za kmetijstvo, gozdarstvo in prehrano, št. 3504-21/2021/2.

Ministrstvo je v postopku, dne 18. 5. 2022, prejelo še konkretne smernice Direkcije RS za vode, št. 35020-17/2022-3, z dne 18. 5. 2022.

Po 40. členu Zakona o varstvu okolja (Uradni list RS, št. 39/2006-ZVO-1-UPB1, 49/06-ZMetD, 66/06-odl. US, 33/07-ZPNačrt, 57/08-ZFO-1A, 70/80, 108/09, 48/12, 57/12, 92/13, 56/15, 102/15, 30/16, 61/17-GZ, 21/18 – ZNOrg, 84/18-ZIURKOE, 158/20 in 44/22 – ZVO-2, v nadaljevanju ZVO-1) je treba v postopku priprave plana, programa, načrta ali drugega splošnega akta (v nadaljnjem besedilu: plan), katerega izvedba lahko pomembno vpliva na okolje, izvesti celovito presojo vplivov na okolje, s katero se ugotovi in oceni vplive na okolje in vključenost zahtev varstva okolja, ohranjanja narave, varstva človekovega zdravja in kulturne dediščine v plan ter pridobiti potrdilo ministrstva o sprejemljivosti njegove izvedbe na okolje. ZVO-1 v drugem odstavku 40. člena določa, da se za plan izvede celovita presoja vplivov na okolje, če se s planom določa ali načrtuje poseg v okolje, za katerega je treba izvesti presojo vplivov na okolje skladno z določbami 51. člena ZVO-1 ali, če je zanj zahtevana presoja sprejemljivosti po predpisih o ohranjanju narave. ZVO-1 v tretjem odstavku 40. člena določa, da se celovita presoja vplivov na okolje izvede tudi za drug plan, če ministrstvo oceni, da bi njegova izvedba lahko pomembneje vplivala na okolje.

13. 4. 2022 je začel veljati Zakon o varstvu okolja (ZVO-2), ki je bil objavljen v Uradnem listu RS, št. 44/22. ZVO-2 v 301. člena določa, da se postopki celovite presoje vplivov na okolje, ki so bili začeti na podlagi 40, člena ZVO-1, končajo po določbah ZVO-1. Glede na navedeno se bo ta postopek nadaljeval in končal v skladu z ZVO-1.

Po 119. členu Zakona o urejanju prostora (Uradni list RS, št. 61/17, 199/21 - ZUreP-3 in 20/22 – odl. US; v nadaljnjem besedilu: ZUreP-2), se za postopek priprave in sprejetja OPPN smiselno uporabljajo določbe, ki veljajo za postopek priprave in sprejetja OPN. Na ugotovitveni postopek o obveznosti izvedbe celovite presoje vplivov na okolje za OPN se nanašajo določbe tretjega in četrtega odstavka 110. člena ZUreP-2. Skladno s tretjim odstavkom 110. člena ZUreP-2 občina pozove državne nosilce urejanja prostora, ki sodelujejo v postopku celovite presoje vplivov na okolje, da v 30 dneh podajo mnenje o verjetnosti pomembnejših vplivov izvedbe OPN na okolje. Skladno s četrtim odstavkom 110. člena ZUreP-2 ministrstvo, pristojno za okolje, na podlagi mnenj državnih nosilcev urejanja prostora iz prejšnjega odstavka, v 21 dneh odloči, ali je za OPN ali njegovo spremembo treba izvesti celovito presojo vplivov na okolje.

Po določilu drugega odstavka 51. člena ZVO-1 Vlada RS predpiše vrste posegov, za katere je treba izvesti presojo vplivov na okolje, na podlagi njihovih značilnosti, lokacije in možnih vplivov na okolje. Obveznost te presoje se ugotavlja po Uredbi o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17 in 105/20; v nadaljevanju: Uredba).

Ministrstvo je gradivo preučilo in ugotovilo, da se na območju enote urejanja prostora RU28 Ruše zaradi spremenjenih investicijskih namer in zatečenega stanja v prostoru načrtuje SD OPPN. Območje je delno že pozidano z ureditvami, za katere so bila pridobljena gradbena dovoljenja, in sicer: gradbeno dovoljenje št. 351-110/2009-22, z dne 26. 10. 2009 za gradnjo industrijskega objekta; gradbeno dovoljenje št. 351-62/2009-16 za gradnjo ceste, ureditev potoka, tehnološkega vodnjaka in podgradnje; gradbeno dovoljenje št. 351-183/2020-34, z dne 11. 1. 2021 za novogradnjo ceste, parkirišča in platoja čistilne naprave. Na območju je obstoječa betonarna, cesta, ureditev vodotoka in tehnološkega vodnjaka, delno je izvedena tudi komunalna oprema območja. Ker je za naselje Ruše predviden priklop na čistilno napravo v Selnici ob Dravi, gradnja čistilne naprave ni več aktualna. Na območju je predvidena denivelacija terena in ureditev 2 platojev za izvedbo 3 zazidalnih enot. Višina stavb se ne spreminja. Spremeni se prometni režim in uredijo parkirne in manipulacijske površine.

Na podlagi podatkov iz predloženega gradiva ministrstvo meni, da za SD OPPN ni treba izvesti presoje vplivov na okolje v skladu z 51. členom ZVO-1.

Na podlagi 101. člena Zakona o ohranjanju narave (Uradni list RS, št. 96/04-ZON-UPB2, 61/06-ZDru-1, 8/10 ZSKZ-B, 46/14, 21/18-ZNOrg, 31/18 in 82/20; v nadaljevanju ZON) se celovita presoja vplivov na okolje izvede za plane, ki bi lahko pomembno vplivali na zavarovano območje, posebno varstveno območje ali potencialno posebno ohranitveno območje sami po sebi ali v povezavi z drugimi plani.

Zavod RS za varstvo narave (v nadaljnjem besedilu ZRSVN) je v mnenju, št. 3563-0025/2022-2, z dne 28. 1. 2022, navedel, da SD OPPN in njegov daljinski vpliv leži izven zavarovanih območij in posebnih varstvenih območij (območja natura 2000), zato ZRSVN ocenjuje, da vplivov na ta območja ne bo. ZRSVN meni, da za SD OPPN ni treba izvesti presoje sprejemljivosti vplivov izvedbe planov in posegov na varovana območja, kot to določa 101. člen ZON.

Ministrstvo je v postopku preučilo tudi obstoj drugih okoljskih razlogov za uvedbo celovite presoje vplivov na okolje po določilu tretjega odstavka 40. člena ZVO-1 in 2. člena Uredbe o merilih za ocenjevanje verjetnosti pomembnejših vplivov izvedbe plana, programa, načrta ali drugega splošnega akta in njegovih sprememb na okolje v postopku celovite presoje vplivov na okolje (Uradni list RS, št. 9/09; v nadaljnjem besedilu Uredba o merilih). Skladno s 3. členom Uredbe o merilih je prejelo mnenja ZRSVN, Ministrstva za zdravje, Ministrstva za kulturo, Ministrstva za kmetijstvo, gozdarstvo in prehrano, Zavoda za gozdove Slovenije in Direkcije RS za vode.

ZRSVN je v mnenju, št. 3563-0025/2022-2, z dne 28. 1. 2022 ugotovil, da SD OPPN ne sega na naravne vrednote in ekološko pomembna območja. ZRSVN meni, da izvedba SD OPPN verjetno ne bo pomembno vplivala na naravne vrednote in biotsko raznovrstnost.

Ministrstvo za kulturo je v mnenju, št. 35012-46/2022/4, z dne 30. 3. 2022, navedlo, da na območju urejanja in na območju vplivov novih posegov ni enot nepremične kulturne dediščine.

Ministrstvo za zdravje je posredovalo mnenje Nacionalnega inštituta za javno zdravje (v nadaljnjem besedilu NIJZ), št. 354-26/2022-2 (256), z dne 16. 2. 2022, s katerim soglaša. Iz mnenja je razvidno, da bo izvedba SD OPPN sicer povzročila spremembe posameznih sestavin okolja (kakovost zraka, obremenjenost okolja s hrupom, kakovost površinskih in podzemnih voda, oskrba s pitno vodo, ravnanje z odpadki) v času gradnje in obratovanja, vendar te ne bodo tolikšne, da bi lahko pomembno vplivale na zdravje ljudi. Skladno z navedenim NIJZ meni, da s SD OPPN načrtovane ureditve, kot so prikazane v predloženem gradivu, glede na značilnosti plana, značilnosti vplivov ter pomen in ranljivost območij, ki bodo verjetno prizadeta, ne bodo pomembno vplivale na zdravje in počutje ljudi.

Zavod za gozdove Slovenije je podal mnenje, št. 350-7/2022-2, z dne 21. 2. 2022, v katerem je navedel, da bodo vplivi izvedbe SD OPPN s stališča gozdarstva in lovstva sprejemljivi.

Ministrstvo za kmetijstvo, gozdarstvo in prehrano je podalo mnenje s področja kmetijstva, št. 3504-21/2021/2, z dne 24. 1. 2022, v katerem je navedlo, da predlagana prostorska ureditev ne posega na kmetijska zemljišča, zato se do navedenega SD OPPN ne bo opredelilo.

Ministrstvo je v postopku, dne 18. 5. 2022, prejelo tudi konkretne smernice Direkcije RS za vode, št. 35020-17/2022-3, z dne 18. 5. 2022, v katerih se je le ta izrekla tudi o verjetnosti pomembnejših vplivov SD OPPN na okolje z vidika upravljanja z vodami. V smernicah je navedla, da ob upoštevanju konkretnih smernic izvedba SD OPPN ne bo verjetno pomembno vplivala na okolje z vidika upravljanja z vodami.

Ministrstvo je po pregledu gradiva in mnenj, na podlagi meril iz 2. člena Uredbe o merilih, ki se nanašajo na značilnosti plana, značilnosti vplivov ter pomen in ranljivost območij, ki bodo verjetno prizadeta, ugotovilo, da:

- se s SD OPPN načrtuje denivelacija terena ter ureditev platojev in določitev zazidalnih enot za gradnjo objektov ter pripadajoče gospodarske javne infrastrukture;

- je namenska raba prostora, območje površin za industrijo (IP) in deloma območje okoljske infrastrukture (O), določena v veljavnem občinskem prostorskem načrtu in se ne spreminja;

- SD OPPN ne sega na območja kulturne dediščine, na območju ni naravnih vrednot in ekološko pomembnih območij, zato pomembnega vpliva na ta območja ni pričakovati;

- SD OPPN ne posega v gozd ali na kmetijska zemljišča;

- na podlagi javno dostopnih podatkov (vir: Atlas okolja, Agencija RS za okolje) SD OPPN ni poplavno ogroženo in ne sega v vodovarstveno območje, zato bistvenih vplivov na vode ni pričakovati;

- se s SD OPPN ne načrtujejo nove dejavnosti, zaradi katerih bi nastali pomembnejši vplivi na zdravje ljudi.

Upoštevajoč merila iz 2. člena Uredbe o merilih in mnenj iz 3. člena te uredbe je Ministrstvo ocenilo, da SD OPPN ne bo pomembno vplival na okolje, zato zanj ni treba izvesti celovite presoje vplivov na okolje.

Pouk o pravnem sredstvu: Zoper to odločbo ni pritožbe, pač pa se lahko sproži upravni spor in sicer z vložitvijo tožbe, ki se vloži v roku 30 dni po vročitvi te odločbe na Upravno sodišče Republike Slovenije, Fajfarjeva 33, Ljubljana. Tožba se lahko vloži pisno pri navedenem sodišču.

Postopek vodila:

Mojca Lenardič mag. Vesna Kolar Planinšič

Podsekretarka Vodja Sektorja za okoljske presoje

Vročiti:

- ZUM urbanizem, planiranje, projektiranje d.o.o, Grajska 7, 2000 Maribor

V vednost (elektronsko):

- Ministrstvo za kmetijstvo, gozdarstvo in prehrano, Direktorat za kmetijstvo, [gp.mkgp@gov.si](mailto:gp.mkgp@gov.si)

- Ministrstvo za kulturo, Direktorat za kulturno dediščino, [gp.mk@gov.si](mailto:gp.mk@gov.si)

- Ministrstvo za zdravje, Direktorat za javno zdravje, [gp.mz@gov.si](mailto:gp.mz@gov.si)

- Zavod RS za varstvo narave, OE Maribor, [zrsvn.oemb@zrsvn.si](mailto:zrsvn.oemb@zrsvn.si)

- Direkcija RS za vode, Sektor območja Drave, [gp.drsv-mb@gov.si](mailto:gp.drsv-mb@gov.si)

- Zavod za gozdove Slovenije, OE Maribor, [oemaribor@zgs.si](mailto:oemaribor@zgs.si)